બીજી તરફ પાણીપતના યુદ્ધ પછી ઈબ્રાહીમ લોદીના ભાઈ મહમંદ લોદી સમેત ઘણા અફઘાન અને પઠાણ સરદારો રાણા સાંગાને મળ્યા હતા. રાણાએ મહમંદ લોદીને દિલ્હીના સુલતાન તરીકે માન્યો હતો, બાબરને નહીં. આમ પાણીપત પછી તરત જ ઉત્તર ભારતમાં રજપૂતોની અફઘાન-પઠાણ સરદારો સાથે યુતિ રચાઈ હતી અને તે બાબર અને મુઘલોને પરસેવો પાડવાની હતી. આ બધાનો નેતા રાણા સાંગા હતો. તેથી તેના વ્યક્તિત્વને ઉપસાવવા તેના વિશે થોડીક વાત કરવી જોઈએ.